ଜଗତସିଂପୁର, ଏପ୍ରିଲ ୨୦(ଲୋକାଲ ୱାୟାର): ଜଗତସିଂହପୁର ଜିଲ୍ଲା ତିର୍ତ୍ତୋଲ ସ୍ଥିତ କୋଲଟା ଗାଁରୁ କୃଷ୍ଣଦାସପୁର ପୁଲିସ ୧୨ଶହ ଶତାବ୍ଦୀର ଏକ ପୁରୁଣା ମୂର୍ତ୍ତି ଉଦ୍ଧାର କରିଥିବା ଜଣେ ଅଧିକାରୀ କହିଛନ୍ତି ।
ଉଦ୍ଧାର ମୂର୍ତ୍ତିର ଓଜନ ପାଖାପାଖି ୨.୫ କିଲୋଗ୍ରାମ ହେବ । ଅଧିକ ତଦନ୍ତ ପାଇଁ ପୁଲିସ ଏହି ମୂର୍ତ୍ତି ଜିଲ୍ଲା ପ୍ରଶାସନକୁ ହସ୍ତାନ୍ତର କରିଛି ।
ତିର୍ତ୍ତୋଲ ଥାନା ବିଷ୍ଣୁପୁର ପଞ୍ଚାୟତ କୋଲଟା ଗାଁର ଶୈଖ୍ ଅତାଇ ରସୁଲ୍ ଜେସିବି ସାହାଯ୍ୟରେ ଏକ ପୋଖରୀ ଖୋଳୁଥିବା ବେଳେ ଏହି ପୁରୁଣା ମୂର୍ତ୍ତି ପାଇଥିଲେ ।
ଏନେଇ ଶ୍ରମିକମାନେ ଗାଁରେ ଜଣାଇଥିଲେ । ସ୍ଥାନୀୟ ଲୋକଙ୍କଠାରୁ ସୂଚନା ପାଇବା ପରେ କୃଷ୍ଣଦାସପୁର ଦାୟିତ୍ୱରେ ଥିବା ଅଧିକାରୀ ଅନିରୁଦ୍ଧ ନାୟକ ପହଞ୍ଚି ମୂର୍ତ୍ତିକୁ ନିଜ ଅଧୀନକୁ ନେବା ସହ ଏନେଇ ଜିଲ୍ଲାପାଳ ଓ ସ୍ଥାନୀୟ ପୁଲିସଙ୍କୁ ସୂଚନା ଦେଇଥିଲେ ।
ପ୍ରାଥମିକ ତଦନ୍ତରୁ ମୂର୍ତ୍ତିର ଓଜନ ୨.୫ କିଲୋଗ୍ରାମ ଥିବା ବେଳେ ଏହା ୧୨ଶହ ଶତାବ୍ଦୀର ବୋଲି ଜଣାଯାଇଛି ।
ଉଦ୍ଧାର ମୂର୍ତ୍ତିର ଉଚ୍ଚତା ପାଖାପାଖି ୪ ଫୁଟ୍ ଓ ଓସାର ୨ ଫୁଟ୍ ହେବ । ମିଳିଥିବା ମୂର୍ତ୍ତି ଜଣେ ଯୋଦ୍ଧାଙ୍କର ଥିବା ବେଳେ ତାଙ୍କ ହାତରେ ଏକ ତଲୱାର ଅଛି ।
ଏ ବାବଦରେ ଐତିହାସିକ ମହେନ୍ଦ୍ର କୁମାର ଆଚାର୍ଯ୍ୟ କହିଛନ୍ତି ଏହି ମୂର୍ତ୍ତି ପାଖାପାଖି ୧୨ଶହରୁ ୧୩ ଶହ ଶତାବ୍ଦୀର ପୁରୁଣା ହୋଇଥିବା ବେଳେ ଗଙ୍ଗ ସାମ୍ରାଜ୍ୟ ବେଳର ବୋଲି ଜଣାଯାଉଛି ।
ବାରମ୍ବାର ମୁସଲମାନମାନଙ୍କ ଆକ୍ରମଣରେ ଗଙ୍ଗ ସାମ୍ରାଜ୍ୟର ପତ୍ତନ ହୋଇଥିଲା । ଗଙ୍ଗସାମ୍ରାଜ୍ୟର ଲୋକମାନେ ବିଶେଷ କରି ବାଣିଜ୍ୟ କାରବାରରେ ଅନେକ ଅର୍ଥ ଉପାର୍ଜନ କରୁଥିଲେ ଏବଂ ଏହି ଅର୍ଥକୁ ସେମାନେ ମନ୍ଦିର ନିର୍ମାଣରେ ବିନିଯୋଗ କରୁଥିଲେ ।
ତେବେ ରାଜା ଭାନୁଦେବଙ୍କ ସମୟରେ ୧୫ଶହ ଶତାବ୍ଦୀର ଆରମ୍ଭ ବେଳକୁ ଏହି ସାମ୍ରାଜ୍ୟର ପତ୍ତନ ହୋଇଥିଲା ।
ଏ ବାବଦରେ ଐତିହାସିକ ତଥା ଇଣ୍ଡିଆନ୍ ନ୍ୟାସନାଲ ଟ୍ରଷ୍ଟ ଫର ଆର୍ଟ ଆଣ୍ଡ କଲଚରାଲ ହେରିଟେଜ୍ (ଇନଟାକ୍)ର ପ୍ରୋଜେକ୍ଟ କୋର୍ଡିନେଟର ଅନିଲ ଧୀର ଓ ପ୍ରୋଜେକ୍ଟ ଆସିଷ୍ଟାଣ୍ଟ ଦୀପକ ନାୟକ କହିଛନ୍ତି ଜଗତସିଂପୁର ଜିଲ୍ଲାରେ ମହାନଦୀ ଅବବାହିକାରେ ଥିବା ଐତିହ୍ୟର ଆମେ ଡକ୍ଲୁ୍ୟମେଣ୍ଟେସନ୍ କରୁଛୁ ।
ଏଠାରୁ ମିଳିଥିବା ମୂର୍ତ୍ତିକୁ ଏକ ହିରୋ ଷ୍ଟୋନ୍ ବୋଲି କୁହାଯାଇ ପାରିବ । ଶ୍ରୀ ଧୀରଙ୍କ କହିବା କଥା ଏହି ମୂର୍ତ୍ତି ୧୨ଶହ କିମ୍ବା ୧୩ ଶହ ଶତାବ୍ଦୀ ସମୟର ହୋଇଥିବ ବୋଲି ଜଣାଯାଉଛି ।
ଏଥିରେ ଜଣେ ଯୁଦ୍ଧ କରିବା ଭଙ୍ଗୀରେ ଛିଡ଼ା ହୋଇଥିବା ବେଳେ ଗୋଟିଏ ହାତରେ ଧାରୁଆ ଅସ୍ତ୍ର ଓ ଅନ୍ୟ ହାତରେ ଏକ ତିନିକୋଣିଆ ଢାଲ ଧରିଛି ।
ଗଙ୍ଗ ସାମ୍ରାଜ୍ୟର ଲୋକମାନେ ଯୁଦ୍ଧରେ ମରୁଥିବା ସୈନ୍ୟମାନଙ୍କ ସ୍ମୃତିରେ ଏଭଳି ସ୍ମୃତି ଫଳକ ନିର୍ମାଣ କରୁଥିଲେ ।
ଏହି ସମାନ ପ୍ରକାରର ହିରୋ ଷ୍ଟୋନ୍ ଆମକୁ ରେଭେନ୍ସା କଲେଜ କଟକରେ ଦେଖିବାକୁ ମିଳେ । ଯାହାକି ଢେର ଆଗରୁ ଶିଶୁପାଳଗଡ଼ ଅଞ୍ଚଳରୁ ସଂଗ୍ରହ କରାଯାଇଥିଲା ।
ଜିଲ୍ଲାପାଳ ସଂଗ୍ରାମ କେଶରୀ ମହାପାତ୍ର ଏ ଦିଗରେ ଅଧିକ ତଦନ୍ତ ପାଇଁ ଭାରତୀୟ ପ୍ରତ୍ନତାତ୍ତ୍ୱିକ ସର୍ବେକ୍ଷଣ ସଂସ୍ଥାର ହସ୍ତକ୍ଷେପ ଲୋଡ଼ିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
